**INDOKOLÁS**

**Szolnok Megyei Jogú Város Önkormányzata Polgármesterének**

**Szolnok Megyei Jogú Város Közgyűlésének 7/2020.(II.28.) önkormányzati rendelete módosításáról szóló 6/2020. (IV.30.) önkormányzati rendeletéhez**

**Általános indokolás**

A Magyarország helyi önkormányzatairól szóló 2011. évi CLXXXIX. törvény 35.§ (1)-(2) bekezdése szerint a képviselő-testület az önkormányzati képviselőnek, a bizottsági elnöknek, a bizottság tagjának, a tanácsnoknak rendeletében meghatározott tiszteletdíjat, természetbeni juttatást állapíthat meg. Ha az önkormányzati képviselő tanácsnok, önkormányzati bizottság elnöke vagy tagja, számára magasabb összegű tiszteletdíj is megállapítható. Az önkormányzati képviselő számára történő tiszteletdíj megállapítása nem veszélyeztetheti az önkormányzat kötelező feladatai ellátását.

A jelenlegi veszélyhelyzetben és várhatóan azt követően is az önkormányzati források csökkenése várható, amelynek kiegyensúlyozása érdekében az önkormányzat 2020. évi költségvetésének áttervezése szükséges, a forrásokat a kialakult helyzethez kell igazítani, ezért indokolt a rendelet módosítása.

Jelen rendelet és az európai uniós jogból eredő kötelezettségek összhangban vannak, az Európai Unió alapját képező szerződések vagy uniós jogi aktus rendelkezései előzetes bejelentést vagy egyéb véleményezést a jogszabály megalkotása kapcsán nem írnak elő.

**Részletes indokolás**

**Az 1. §-hoz**

A tanácsnoki díj 2020. december 31. napjáig történő megszüntetéséről, majd ezt követő visszaállításáról rendelkezik.

**A 2. §-hoz**

Hatályba léptető és hatályon kívül helyező rendelkezések.

**Előzetes Hatásvizsgálat**

a jogalkotásról szóló 2010. évi CXXX. törvény 17.§-a alapján

1. **Az önkormányzati rendelet hatásai**
2. **társadalmi hatásai:**

nincsenek

**b.) gazdasági hatásai:**

az intézkedés az Önkormányzat költségvetési egyensúlyának megőrzését segíti

1. **költségvetési hatásai:**

Az intézkedés – a jelenlegi kiadások szerint - az Önkormányzat 2020. évi költségvetésében 1.215.375.- Ft összegű havi megtakarítást eredményez, melyet a kieső bevételek helyett veszélyhelyzetben a védekezésre, az azt követő időszakban a legszükségesebb önkormányzati feladatok biztosítására lehet fordítani.

1. **környezeti következményei:**

nincsenek

1. **egészségi következményei:**

nincsenek

1. **adminisztratív terheket befolyásoló hatásai:**

nem számottevő

1. **Az önkormányzati rendelet megalkotásának szükségessége, elmaradásának várható következményei**

A jogalkotás célja az önkormányzat gazdasági stabilitásának megőrzése a veszélyhelyzetben és azt követően.

1. **Az önkormányzati rendelet alkalmazásához szükséges feltételek**
2. **személyi feltételek:**

rendelkezésre áll

1. **szervezeti feltételek**

rendelkezésre áll

1. **tárgyi feltételek:**

rendelkezésre áll

1. **pénzügyi feltételek:**

rendelkezésre áll